=== Israels beskrivelse ===
Klokken 9:05 den [[12. juli]] 2006 indledte Hizbollah et afledningsangreb med [[Katjusja|Katjusja-raketter]] og [[mortér]]er på israelske militære positioner og på de israelske byer Even Menahem og Mattat. Under disse angreb blev fem civile såret. Samtidigt angreb en gruppe Hizbollah-soldater to israelske pansrede [[Humvee]]-køretøjer langs den israelsk-libanesiske grænse med [[Rocket Propelled Grenade|panserværnsraketter]]. Ved dette angreb tog Hizbollah to israelske soldater til fange og dræbte tre andre. Yderligere fem soldater<sup>[fra hvilken side?]</sup> blev dræbt senere samme dag på den libanesiske side af grænsen under en israelsk befrielsesmission, som mislykkedes. I en rapport{{kilde mangler|dato=Uge 18, 2009}} hævder det libanesiske politi, at de israelske soldater blev angrebet og tilfangetaget på den libanesiske side af grænsen under en mission, der angiveligt havde til formål at infiltrere den libanesiske by Ayta al-Sha`b, men [[Forenede Nationer|FN]], [[Den Europæiske Union|EU]] og fremtrædende [[nyhedsbureau]]er{{kilde mangler|dato=Uge 18, 2009}} mener, at hændelsen fandt sted på den israelske side af grænsen. I et interview med [[The Times]] den [[2. august]] 2006 fortalte den israelske premierminister [[Ehud Olmert]], at krigen ikke kun blev startet med drabene på otte israelske soldater og kidnapningen af to andre, men også med affyringen af Katjusja- og andre raketter mod israelske byer samme dag.{{kilde mangler|dato=Uge 18, 2009}}
Historie